ການປ່ຽນແປງທາງສະພາບອາກາດ ແລະໜີ້ສິນ ຄືບັນຫາອັນສໍາຄັນ ຂອງລັດຖະບານໃໝ່ ອອສເຕຣເລຍ
ການຟື້ນຟູຄວາມສໍາພັນກັບບັນດາປະເທດພັນທະມິດ ຢູ່ໃນພູມິພາກມະຫາສະໝຸດປາຊີຟິກແຫ່ງນີ້ ກໍແມ່ນຄວາມສໍາຄັນອີກອັນນຶ່ງທີ່ລັດຖະບານໃໝ່ແຄນເບີຣາ ຈະຕ້ອງໄດ້ເອົາໃຈໃສ່
ການປ່ຽນແປງທາງສະພາບອາກາດ ແລະການປ່ຽນແປງທາງລະບົບເສດ ຖະກິດ ກໍາລັງກາຍມາເປັນຄວາມທ້າທາຍອັນສໍາຄັນຂອງລັດຖະບານໃໝ່ທີ່ເປັນ ກາງອຽງຊ້າຍ ຂອງອອສເຕຣເລຍ ເປັນເວລາເກືອບສອງອາທິດແລ້ວ ລຸນຫຼັງການ ເລືອກຕັ້ງເມື່ອວັນທີ 21 ພຶດສະພາທີ່ຜ່ານມາ, ປັດຈຸບັນ ພັກແຮງງານໄດ້ຊະນະບ່ອນນັ່ງພຽງພໍໃນສະພາ ເພື່ອສ້າງຕັ້ງລັດຖະບານທີ່ມີສຽງສ່ວນຫຼາຍ ລຸນຫຼັງການນັບບັດຄະແນນສຽງເລືອກຕັ້ງ ທີ່ສົ່ງທາງໄປສະນີ ນອກນັ້ນ ພັກແຮງງານຍັງມີຈໍານວນແມ່ຍິງຢູ່ໃນຄະນະລັດຖະມົນຕີຫຼາຍເປັນປະຫວັດການ ຟີລ ເມີເຊີ (Phil Mercer) ມີລາຍງານຈາກນະຄອນຊິດນີ, ເຊິ່ງ ທິບສຸດາ ມີລາຍລະອຽດ ມາສະເໜີທ່ານ ໃນອັນດັບຕໍ່ໄປ ການຕ້ອນຮັບວີລະບຸລຸດຢູ່ໃນນະຄອນຫຼວງແຄນເບີຣາຂອງອອສເຕຣເລຍ ສໍາລັບ ທ່ານແອນໂທນີ ອາລບານີສ ເຊິ່ງໄດ້ແຕ່ງຕັ້ງລັດຖະມົນຕີແມ່ຍິງ ທີ່ມີຈໍານວນຫຼາຍເປັນປະຫວັດການ ຢູ່ໃນຄະນະລັດຖະບານຂອງທ່ານ, ເຊິ່ງ ທ່ານ ອາລບານີສ ກ່າວວ່າ: ມີຈໍານວນລັດຖະມົນຕີທີ່ເປັນແມ່ຍິງເຖິງ 10 ຄົນ ໃນຄະນະລັດຖະມົນຕີ 23 ຄົນ ບັນດານັກວິເຄາະເຊື່ອວ່າ ການແຕ່ງຕັ້ງດັ່ງກ່າວ ແມ່ນເພື່ອປັບປຸງຊ່ອງຫວ່າງໃນຄວາມບໍ່ເທົ່າທຽມທາງເພດ ໃນສັງຄົມທີ່ມີປະເພນີການເມືອງດັ້ງເດີມຂອງອອສເຕຣເລຍ ເຊິ່ງເຄີຍມີແຕ່ຜູ້ຊາຍຄອບງຳ ທ່ານນາງອານິກາ ເວລສ໌ (Anika Wells), ດໍາລົງຕໍາແໜ່ງເປັນລັດຖະມົນຕີດ້ານການກິລາ ແລະເບິ່ງແຍງຜູ້ສູງອາຍຸ ກ່າວວ່າ ທ່ານນາງພ້ອມແລ້ວສໍາລັບຄວາມຮັບຜິດຊອບຂອງທ່ານນາງ ໃນຕໍ່ໜ້າ, ເຊິ່ງທ່ານນາງ ເວລສ໌ ກ່າວວ່າ: ແຮງກົດດັນຕ່າງໆຈາກຄ່າຄອງຊີບ ໄດ້ສ້າງຄວາມກັງວົນຢ່າງຫຼວງຫຼາຍ ອັນໄດ້ເຮັດໃຫ້ຜູ້ທີ່ມີສິດລົງຄະແນນສຽງ ຕ່າງກໍພາກັນໄປປ່ອນບັດເລືອກຕັ້ງໃນມື້ວັນທີ 21 ພຶດສະພາ ທີ່ຜ່ານມາ ການລະບາດໃຫຍ່ຂອງພະຍາດໂຄວິດ-19 ໄດ້ເຮັດໃຫ້ປະເທດອອສເຕຣເລຍ ມີໜີ້ສິນຂອງລັດຖະບານສູງເປັນປະຫວັດການລຸນຫຼັງທີ່ມີການຈ້າງງານຕ່າງໆ ແລະການໃຫ້ເງິນສະໜັບສະໜຸນໃນຊ່ວງການລະບາດໃຫຍ່ ເປັນຈໍານວນຫຼວງຫຼາຍ ທ່ານສຈວດຕ໌ ແຈັກສັນ (Stewart Jackson), ຜູ້ບັນຍາຍອາວຸໂສກ່ຽວກັບການປົກຄອງຂອງລັດຖະບານ ແລະຄວາມສໍາພັນລະຫວ່າງປະເທດແຫ່ງມະ ຫາວິທະຍາໄລຊິດນີ ທ່ານກ່າວວ່າ ການຈັດການກ່ຽວກັບລະບົບເສດຖະກິດ ຈະເປັນເປົ້າໝາຍຫຼັກພາຍໃນປະເທດທີ່ລັດຖະບານຈະຕ້ອງໄດ້ເອົາໃຈໃສ່, ເຊິ່ງທ່ານໄດ້ກ່າວວ່າ: ອອສເຕຣເລຍ ໄດ້ພະຍາຍາມຕອບໂຕ້ຄວາມທະເຍີທະຍານທາງການທູດທີ່ກໍາລັງຂະຫຍາຍໂຕ ຢູ່ທາງພາກໃຕ້ຂົງເຂດມະຫາສະໝຸດປາຊີຟິກຂອງຈີນ, ເຊິ່ງເມື່ອໄວໆມານີ້ ປັກກິ່ງ ໄດ້ລົງນາມຂໍ້ຕົກລົງທາງດ້ານຄວາມໝັ້ນຄົງກັບປະເທດໝູ່ເກາະໂຊໂລມອນ, ແຕ່ພົບກັບຄວາມລົ້ມແຫຼວ ໃນການຊັກຊວນຈູງໃຈໃຫ້ປະ ເທດໝູ່ເກາະອື່ນໆ ເຂົ້າຮ່ວມຂໍ້ຕົກລົງໃນຂອບເຂດທີ່ກວ້າງຂວາງຂອງພູມິພາກແຫ່ງນີ້ ອອສເຕຣເລຍ, ໃນອາທິດນີ້ ໄດ້ສົ່ງລັດຖະມົນຕີກະຊວງການຕ່າງປະເທດຂອງພວກເຂົາເຈົ້າ ທ່ານນາງເພັນນີ ວ່ອງ ໄປປະເທດໝູ່ເກາະຊາມົວ ແລະທັອງກາ ທ່ານແຈັກສັນ ເຊື່ອວ່າ ຄໍາໝັ້ນສັນຍາຂອງລັດຖະບານແຄນເບີຣາກ່ຽວກັບການປ່ຽນແປງທາງສະພາບອາກາດ ແມ່ນຄວາມທ້າທາຍອັນສໍາຄັນອີກອັນນຶ່ງ ຂອງລັດຖະບານພັກແຮງງານ, ເຊິ່ງຈະໄດ້ຮັບການຍອມຮັບທີ່ດີ ລະຫວ່າງພູມິພາກດັ່ງກ່າວ, ເຊິ່ງທ່ານໄດ້ກ່າວວ່າ: ອອສເຕຣເລຍ ມີນາຍົກລັດຖະມົນຕີທີ່ເປັນແມ່ຍິງພຽງຄົນດຽວ ແຕ່ສະພາໃໝ່ນີ້ ແມ່ນມີຈໍານວນສະມາຊິກ ທີ່ມີຄວາມຫຼາກຫຼາຍດ້ານຊົນເຜົ່າພື້ນເມືອງ ຢູ່ໃນສະ ພາ ພ້ອມດ້ວຍສະມາຊິກຄົນອື່ນໆ ທີ່ມີມໍລະດົກວັດທະນະທໍາທາງເອເຊຍ ແລະ ດ້ວຍຈໍານວນສຽງສ່ວນຫຼາຍຢູ່ໃນສະພາ, ວາລະການປະຊຸມກ່ຽວກັບນະ ໂຍບາຍໃໝ່ ຂອງພັກແຮງງານ ຈະມີການຈັດຕັ້ງປະຕິບັດທີ່ງ່າຍຂຶ້ນ